**Tid**: 10. og 11. februar 2020

**Tilstede**: Liv Ingunn Heie Medhaug, Gro Bjørnstadjordet Ericson, Anders Tønnesland (11.2.) og Hæge Odberg

**Forfall**: Øistein Barmann-Jenssen

**Neste møte**: Årsmøte 4. mai 2020 kl. 19.00 – 21.00 på Oslo Plaza

**Referent:** Hæge Odberg

Saksliste:

1. Økonomi og regnskap

Saldo pr. 1.1.2019 er 86 404,62.

Det er nødvendig og få oversikt over alle kontorer slik at kontorene kan faktureres for beløp til Faglig råd. Dette er grunnlaget for faglig råd sine inntekter.

Rådet kontakter et statsautorisert revisorfirma som kan ta over den årlige revisjonen av regnskapet.

1. Innbetaling til Faglig råd PPT

Liv Ingunn, i samarbeid med Anders, henvender seg til én kontaktperson i hver av de 11 fylkene og ber om oversikt over navn, adresse, e-post (ikke knyttet til navn) og organisasjonsnummer. Det spørres også etter oversikt over PPT for videregående i de fylkene det er egen PPT for videregående.

Når oversikten foreligger sendes e-post med innbetalingsinformasjon til hvert kontor. Det bes om kr. 1000,- fra hvert kontor.

1. Årsmøte 2020

Årsmøte legges til dagen før PPT-lederkonferansen 5. og 6. mai. Tidspunkt for årsmøte blir da **mandag 4. mai kl. 19.00 – 21.00.**

Deltagere på årsmøte:

* To PP-ledere fra hvert fylke
* Alle medlemmer og vara i Faglig råd
* Valgkomite: Anne Berit Løkås (Nord), Unni Breivik (Midt), Hilde Nødsedt (Vest). Mangler representanter fra sør og øst til valgkomiteen.

I ledernettverk i fylkene i sør og øst må det etterspørres etter aktuelle representanter til valgkomiteen. Navn på 2 deltagere fra hvert fylke meldes inn til leder i Faglig råd.

Valgkomiteen må finne representanter til valgkomiteen etter årsmøtet og finne representanter som stiller til valg som medlem av styret. Leder i Faglig råd tar kontakt med nåværende representanter i valgkomiteen for at de finner representanter til valgkomiteen fra region sør og øst.

I tillegg er vedtektene at hvert fylke stiller med 2 representanter blant PP-ledere i årsmøtet. I mailen ut vedr. kontingent gis mailmottaker i oppdrag å finne to representanter fra sitt fylke som stiller i årsmøtet.

Saker:

* 1. Justeringer i vedtekter med bakgrunn i ny fylkesinndeling
	2. Justering av vedtekter med bakgrunn i ulik praksis for fylkesvise- og regionale nettverk
	3. Klargjøring av valgkomiteens oppgaver
1. Valgkomite 2020

Alle medlemmer som sitter i Faglig råd er valgt for 2 år. Dvs. at alle nåværende medlemmer som ble valgt i 2018 går ut i mai 2020. Årsmøtet er nå flyttet et halvt år frem (pga) endring. Det foreslås at valgkomiteen tar stilling til hvordan stabiliteten i Faglig råd skal ivaretas ved valg av nytt styre for neste periode. Valgkomiteen skal gi forslag

Leder velges på årsmøte. Styret konstituerer seg etter det.

1. Fagfornyelsen og kompetansepakker tilpasset PPT
* Se okt. 8
1. Meld. St. 6 (2019-2020)
* Se pkt. 6
1. Møte med Statped (Marte

**St.melding 6**; Prosjektgruppe i KD og Statped, Statped deltar også i styringsgruppen.

* Prosjektgruppen skal legge til rette for oppfølgingen av meldingen. Fortsatt ikke avklart hva som skal gjøres for å følge opp meldingen. Arbeidet med dette starter nå.
	+ Tilknyttet kompetanseoppbygging ser det for seg at dette skal kobles opp til allerede pågående prosesser
	+ Tenkt at det skal nedsettes 4 arbeidsgrupper. Mandat for disse arbeidsgruppene skal nedsettes
	+ Meldingen gir signaler om at Statped ikke skal være organiseres i regioner
	+ Det skal utarbeides et nytt mandat for Statped
	+ Det er foreslått et kutt i bevilgning til Statped 150 – 200 mill.
* Statped opplever det som positivt at de deltar i disse gruppene. Statped gis da anledning til å delta tett i prosjektene som kommer i kjølevannet av føringene i meldingen
* I innspill å gi innspill til meldingen som man er samlet om. Det er fra nå og frem til 10. mars som det er mulighet til å gi innspill
* Stikkord: forsvalighet, aktivitesplikt, mer lik organisering
* Prosjektleder i arbeidet med meldingen: Bodil Hafsås (prosjektleder) og Kjersti Flåten (sitter i styringsgruppen) kan tas kontakt med dersom det er hensiktsmessig med et møte
* Torstein Tvedt Solberg, oppvekstkomiteen i AP er saksordfører for NOU’en

**PPT-lederkonferansen 2020 –** foreløpig tittel «Ledelse i en tid preget av endringer»

* **5.** og 6. mai 2020 på Oslo Plaza
* Innholdet knyttes i stor grad til meldingen
* Gjennomgang og innspill til program
* Det oppfordres til hver kommune å få med seg skole- og barnehageeier/kommunalsjef/rådmann – for å underbygge et felles perspektiv for videre utvikling av området PPT er en del av
1. Møte med Udir (Kari Myrbakken og Idar)

Informasjon om Faglig råd til Udir

* Opptatt av samhandling med direktoratet, Statped, KS
* Representere de ulike PPT i landet, som er ulike
* Forankring av PPT rolle og oppgaver i kommuner

**Udir:** Sterke føringer fra regjeringen på området PPT er en del av. Udir er opptatt av at PPT bruker de endringene som ligger foran oss til;

* + Å styrke tjenester
	+ Styrke kompetanse
	+ Styrke bruk og samarbeid med Statped
* 24. mars behandles St.meldingen, her kan PPT komme med innspill i innspillsmøte 27. februar. Rolf Øystein kan stille til dette møtet. Viktige områder;
	+ Kompetanseløft: Hvordan få til målene om kompetanseløft i de små kommunene
* Statped skal bygges ned. I denne prosessen frigjøres midler og det skal skje en kompetanseoverføring. Signalene går på at midler skal brukes til å videreutvikle eksisterende støttetjenester.
* Hva ligger i Udir sitt arbeid med å utvikle et *kvalitetsutviklingsverktøy*
	+ Ståstedsanalyse var et forslag i idefasen
	+ Lars Myhr og Anne Sofie Samuelsen er med på råd i en slik prosess
	+ SEVU-PPT videreføres og det sees på mulighet for masterkrav
* Tydeliggjort i St.melding:
	+ Metodekrav i skolen og krav til flere metoder
	+ Krav til variert kartlegging
	+ Krav til kompetanse hos fagpersoner som skal gi undervisning/spesialpedagogisk undervisning
	+ Personlig assistanse og hjelpemidler skal ikke trenge sakkyndig vurdering for å få utløst
	+ Den sakkyndige oppgaven skal tydeliggjøres i større grad å gjelde den faglig undervisningen og oppfølgingen

Udir ber om innspill fra Faglig råd til kvalitetsutviklingsverktøy:

* Forankring av PPT sin rolle og oppgaver i barnehager og skoler hos skoleleder
* Definere kriterier for;
	+ Ordinær opplæring/ordinær oppfølging
	+ Tilpasset opplæring/tilrettelegging
	+ Spesialundervisning/spesialpedagogisk hjelp
	+ Inkludering
* Organisering av samarbeid i kommunen
* Legitimitet til PPT i skoler og hos foreldre
	+ Hvordan kan Udir bidra til å synliggjøre PPT sin oppgave og rolle i det forebyggende arbeidet? – og hva PPT sin rolle og oppgave *ikke* er
* Kompetanse
	+ Fagfornyelsen og nye læreplaner – mulighet for kompetansepakke for PPT
* Eget verktøy for PPT som støtte i kvalitetsutviklingsarbeidet
1. Eventuelt

Innspill fra Faglig råd til innspillskonferansen den 27.2. som omhandler kompetanseløft.

* Hvordan kan kompetanseløftet sikres i små kommuner, f.eks. dersom det settes krav til master for ansettelse i PPT
* Det er vesentlig å opprettholde PPT som en egen tjeneste i hver kommune for å sikre god kvalitet og kompetanse i støttetjenester for barnehager og skoler
* En opprettholdelse av PPT som egen tjeneste vil i større grad kunne kvalitetsikre helhet og sammenheng for barn og unge med særskilte oppfølging- og opplæringsbehov
* En opprettholdelse av PPT som egen tjeneste kvalitetsikrer utvikling av en felles praksis for sakkyndighet
* Områder det kan legges til rette for videreutdanning i PPT i kjølevannet av nedbygging av Statped;
	+ Rammeplanarbeid
	+ Læreplanarbeid
	+ Samarbeid og implementering av utviklingsarbeid som har som bidrar til å omsette forskning til god praksis
	+ Tilpasset opplæring og oppfølging av barn og elever med; AD/HD, lese-, skrive- og matematikkvansker, atferdsvansker, utredningskompetanse
	+ Kvalitetskriterier for god spesialundervisning og spesialpedagogisk hjelp
* Vilkår for etter- og videreutdanning bør tuftes på tilsvarende modell som er gjeldende for videreutdanning for lærere og barnehagelærere
* Vi ser det som svært hensiktsmessig for utvikling av gode tjenester for barn og unge med særskilte behov organiseres som felles kompetanse løft for PPT, skoler og barnehager sammen

Tips fra Udir: Verdt å se til håndbok for «Elevhelsan» i Sverige i tilknytning revidering av veileder til spesialundervisning og spesialpedagogisk hjelp.